laion/Wikipedia-Exotic huggingface dataset:
מושל מחוז נובוסיבירסק

מושל מחוז נובוסיבירסק (ברוסית: Губернатор Новосибирской области; מילולית: "גוברנאטור נובוסיבירסקוי אובלסטי") הוא המנהל הכללי והמשרה הציבורית הרמה במחוז נובוסיבירסק, רוסיה. על פי החוק המחוזי, המושל, שעומד "בראש הגוף המנהל הבכיר של מחוז נובוסיבירסק" הוא בעל התואר הרשמי כמושל ו"ראש ממשלת מחוז נובוסיבירסק". המושל הנוכחי הוא אנדריי טראווניקוב, המייצג את מפלגת "רוסיה המאוחדת". הבחירות לתפקיד המושל נערכו בשנים 1995, 1999 ובשנת 2003. בשנים 2007 ובשנת 2010 המושל מונה על ידי האספה המחוקקת של מחוז נובוסיבירסק בהמלצת נשיא רוסיה. בשנת 2014 נערכו מחדש הבחירות לתפקיד המושל ונערכו שוב גם בשנת 2018. 14 בספטמבר 2014 ויטאלי מוחה — 26 בנובמבר 1991 עד 5 באוקטובר 1993. איוואן אינדינוק — 5 באוקטובר 1993 עד 30 בדצמבר 1995. ויטאלי מוחה — 29 בדצמבר 1995 עד 14 בינואר 2000. ויקטור טולוקונסקי — 14 בינואר 2000 עד 9 בספטמבר 2010. ואסילי יורצ'נקו — 22 בספטמבר 2010 עד 17 במרץ 2014. ולדימיר גורודצקי — 18 במרץ עד 6 באוקטובר 2017. אנדריי טראווניקוב — 6 באוקטובר 2017 ואילך. אתר האינטרנט הרשמי של מושל מחוז נובוסיבירסק The Charter of Novosibirsk Oblast, article 27 at Novosibirsk Oblast Executive Assembly's website.
נונאטאק הריסון

נונאטאק הריסון או נונאטאק האריסון (באנגלית: Harrison Nunatak) הוא נונאטאק מכוסה שלג בחלק הדרום-מזרחי של האי ת'רסטון, שבאנטארקטיקה, בפסגות פאונדרז, ברכס הריטג' שבאנטארקטיקה. הנונאטאק ממוקם 7 קילומטרים דרומית לקרחון סאבג'. הנונאטאק התגלה מן האוויר, בטיסת מסוק שהמריא מאוניית צי ארצות הברית Burton Island במסגרת משלחת החקר לים בלינגהאוזן של צי ארצות הברית, בפברואר 1960 (הקיץ האוסטרלי של שנת 1960). שמו של הנונאטאק ניתן לו על ידי הוועדה המייעצת לשמות האנטארקטיים. הנונאטאק נקרא על שמו של הנרי ט. הריסון, הבן (Henry T. Harrison, Jr.), שהיה מטאורולוג במשלחתו של ריצ'רד בירד לחקר אנטארקטיקה, בין השנים 1928–1930. • International Symposium on Antarctic Earth Sciences 5th : 1987, Geological Evolution of Antarctica, Cambridge, England, P 401 • A.M. GRUNO, D. V. Kent, I. W. D. Dalzeil, New Paleomagnetic Data From Thurston Island' Implications for the Tectonics of West Antarctica and Weddell Sea Opening, JOURNAL OF GEOPHYSICAL RESEARCH, VOL. 96, NO. Bll, PAGES 17,935-17,954, OCTOBER 10, 1991 נונאטאק הריסון באתר הסקר הגאולוגי של ארצות הברית נונאטאק הריסון באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
יאנגו סימנדיריס

יעקב יאנגו (ג'ון) סימנדריס (ביוונית: Γιάγκος Σημαντήρη‏; 5 בפברואר 1940 - 9 במרץ 2007) היה כדורגלן ישראלי-יווני ששיחק בהפועל חיפה בשנות ה-50 ובשנות ה-60. יאנגו נולד בחיפה. הוא החל את דרכו בגיל 14 כשוער בקבוצת הנערים של תל-עמל, ולאחר מכן שיחק בכל התפקידים בנוער של הפועל חיפה. ב-1956 הוא זכה באליפות הארצית לנוער עם המאמן דוד שוייצר. לאחר מכן, יאנגו עלה לבוגרים בגיל 17 והוצב בתפקיד המגן הימני ושיחק יחד עם אחיו, מיכאל ועמנואל בהרכב. משחקו הבכורה של יאנגו היה בדרבי הראשון בעונת 1956/57, בו מכבי חיפה ניצחה 1:0. לאחר מספר הפסדים הוא הוסט לתפקיד התקפי יותר והראה את יכולתו גם בכיבוש שערים. יאנגו פרח במיוחד תחת הדרכתו של המאמן זלטקו צ'ייקובסקי שהגיע לקבוצה ב-1958. את עונת 1957/58 הוא סיים כמלך השערים של הקבוצה עם שבעה כיבושים. לאחר מכן, יאנגו ואחיו מיכאל שהיה קפטן הקבוצה, היו שותפים להגעה לגמר גביע המדינה, הזכייה בגביע העשור וסגנות האליפות בליגה. לפני עונת 1959/60 יאנגו החליט להצטרף לאחיו עמנואל ששיחק ביוון. הוא כבר רכש כרטיס לאוניה ונפרד מחבריו לקבוצה, אבל שוכנע על ידי המאמן ברגע האחרון להישאר והוא נשאר לעונה נוספת. יאנגו המשיך להצטיין במדי הפועל חיפה שרצה בצמרת אבל לא הצליחה להתמודד על האליפות. המשחק האחרון באותה עונה היה מול מכבי תל אביב שהוליכה את הטבלה והייתה זקוקה לנקודה כדי לזכות באליפות. הפועל חיפה ניצחה 1:2 והפועל פתח תקווה זכתה באליפות. זה היה משחקם האחרון של האחים סימנדיריס בהפועל חיפה. בקיץ 1960 הוא חתם באולימפיאקוס מהליגה היוונית, שם שיחק כחמש שנים וערך כ-87 הופעות בליגה הראשונה. בשנת 1965 עבר לOFI כרתים מהליגה השנייה ושיחק כארבע שנים תחת קבוצת המילואים של המועדון. ב-1969 חתם ב-לאריסה ובה שיחק עד שפרש בשנת 1974. תחת לאריסה זכה סימנדיריס בשתי אליפויות. יאנגו שהצטיין בהפועל חיפה זומן ב-1959 לנבחרת ישראל והופיע במשחק ידידות מול נבחרת פולין (1-1). אבל אביו של יאנגו התעקש שהבנים ישמרו על אזרחותם היוונית ובשל כך נמנעה ממנו הזכות לשחק במשחקים רשמיים של הנבחרת. תחת נבחרת יוון שיחק יאנגו משחק אחד, ב-1961 נגד נבחרת צפון אירלנד (2-1). יחד עם פאבלוס וסיליו (יוון וקפריסין), קוסטאס חמיס (יוון ורומניה) ואופוסטולס ג'אנו (יוון ואוסטרליה) היו שחקני הכדורגל היוונים היחידים ששיחקו בשתי נבחרות שונות אך יאנגו היחיד שגם לקח חלק במשחק רשמי. משפחת סימנדיריס התגוררה בחיפה בסמוך למושבה הגרמנית ולמגרש הפועל. לאב המשפחה ששיחק בעברו במצרים, הגיע מיוון נולדו שלושה בנים. מיכאל המכונה "מיכאליס" יליד 1936, עמנואל המכונה "לולי" יליד 1938 ויעקב שכונה "יאנגו" יליד 1940. האחים סימנדיריס שיחקו בקבוצת הנוער של הפועל חיפה. הראשון שהגיע לקבוצה הבוגרת ב-1953 היה מיכאליס שתפס את עמדת הבלם ושנה אחריו הצטרף אחיו לוליק ששיחק בקישור. מיכאל פרש מכדורגל ב-1963 בשל פציעה בכף הרגל ועמנואל פרש ועזב את יוון לדרום אפריקה וניהל סופרמרקט. לאחר פרישתו של יאנגו הוא עבד כנהג מונית. בשנת 2007 הלך לעולמו בגיל 67 והותיר אחריו אישה ושלושה ילדים. יאנגו סימנדיריס, באתר ההתאחדות לכדורגל בישראל יאנגו סימנדיריס, באתר Transfermarkt יאנגו סימנדיריס, באתר National Football Teams יאנגו סימנדיריס, באתר FootballDatabase.eu סימנדיריס הפליג ליוון, מעריב, 21 ביולי 1960 ש. אורן, יאנגו - המלך הבלתי מוכתר של פיראוס, חרות, 10 ביוני 1962
צ'ארלס סוייר

צ'ארלס וו. סוייר (באנגלית: Charles W. Sawyer‏; 10 בפברואר 1887 – 7 באפריל 1979) היה פוליטיקאי ודיפלומט אמריקאי, מזכיר המסחר של ארצות הברית בשנים 1948–1953 תחת הנשיא הארי טרומן. סוייר נולד בסינסינטי שבאוהיו, בנם של קרוליין באטלר ואדוארד מילטון סוייר. בשנים 1912–1916 היה חבר במועצת העירייה של סינסינטי. לפני הקריירה הפוליטית שלו עבד במשרד עורכי הדין "דינסמור & שול" שבסיסו בעיר הולדתו. בין שתי מלחמות העולם התבלט סוייר כאיש ציבור במדינת אוהיו. בשנות ה-30 של המאה ה-20, הוביל סוייר סיעה בתוך המפלגה הדמוקרטית שנאבקה עם גוש אחר של מרטין דייבי, מושל אוהיו, על השליטה במפלגה הדמוקרטית של אוהיו. בשנים 1933–1935 נבחר לסגן מושל המדינה. ב-1938 היה סוייר מועמד למושל אוהיו — אם כי לא זכה במועמדות מפלגתו לתפקיד. סוייר נמנה בין מחברי הערעור על התיקון ה-18 לחוקת ארצות הברית. ב-1944, שיא מלחמת העולם השנייה, הנשיא פרנקלין דלאנו רוזוולט מינה את סוייר לשגריר ארצות הברית בבלגיה ובמקביל היה ציר בלוקסמבורג. כהונתו כשגריר בבריסל התעוררה המחלוקת סביב שלטונו של לאופולד השלישי, מלך הבלגים וסוייר עזב את אירופה בנובמבר 1945. שלוש שנים אחרי ששב לאמריקה, ב-1948, מינה אותו הנשיא הארי טרומן למזכיר המסחר של ארצות הברית. במהלך כהונתו הצטווה סוייר בידי טרומן להשתלט ולהפעיל את מפעלי הפלדה ב-1952 שערכו שביתה עצומה בשיא מלחמת קוריאה. ההוראה למחלקת המסחר של ארצות הברית להשתלט על מפעלי הפלדה ניתנה במטרה למנוע שביתה עצומת-היקפים שלדעת טרומן תפגע ביכולתה של ארצות הברית להמשיך את הלחימה בחצי האי קוריאה. בעודו מזכיר המסחר, הכריז סוייר על "שבוע המזכירים הלאומי" הראשון מ-1 עד 7 ביוני 1952. כשסוייר חזר לסינסינטי לאחר שירותו בקבינט של ארצות הברית בממשל טרומן, הצטרף למשרד עורכי הדין "טאפט, סטטיניוס והוליסטר", אשר נוסד בידי פוליטיקאי בולט נוסף מסינסינטי, רוברט טאפט, בנו הבכור של הנשיא לשעבר ויליאם הווארד טאפט. ב-1968 כתב ספר בשם "דאגותיו של דמוקרטי שמרני", שיצא לאור בהוצאת הספרים של אוניברסיטת דרום אילינוי. בערוב ימיו היה חבר במספר ועדות ציבוריות. הוא נפטר באפריל 1979 בגיל 92, בפאלם ביץ' שבפלורידה. הוא נטמן בבית העלמין ספרינג גרוב השוכן בקרבת עיר הולדתו סינסינטי, אוהיו. מדיה וקבצים בנושא צ'ארלס סוייר בוויקישיתוף Charles W. Sawyer, באתר Ohio History Central (באנגלית) צ'ארלס סוייר, באתר "Find a Grave" (באנגלית)
מקהלת פרחי בני הישיבות

מקהלת פרחי בני הישיבות (באנגלית The Yeshiva Boys Choir) הידועה גם בשם "ישיבה בויס" או בקיצור "YBC", היא מקהלת ילדים יהודים אמריקאים המשתייכת למוזיקה החסידית, הפועלת בארצות הברית משנת 2003 בניהולם של יוסי ניומן והמלחין אלי גרסטנר. בשנת 2003 חברו המלחין אלי גרסטנר וחבר ילדותו יוסי ניומן, שהיה אז מורה כיתת ג' ומלחין מקהלה בבית ספר בקליבלנד, והקימו את מקהלת הילדים. הילדים הראשונים היו תלמידים נבחרים מבית הספר שלימד בו יוסי ניומן. משכנה של המקהלה נדד בכמה אתרים ברחבי ארצות הברית, עם הקמתה היה משכן המקהלה בעיר קליבלנד, לאחר מכן עברו לשכונת פאר רוקאוואי ברובע קווינס שבניו יורק. לאחר מכן עברה לשכונת פלטבוש ברובע ברוקלין, מקום מגוריו של אלי גרסטנר. לאחר מכן עברה לשכונת בורו פארק באותו הרובע, ובאוקטובר 2018 הגיעה הלהקה למשכנה החדש במחוז פאסיק במדינת ניו ג'רזי. נכון לאוקטובר 2016 נמנים במקהלה למעלה מ-50 ילדים, מכיתה א' עד כיתה ח'. המקהלה מופיעה בעיקר בארצות הברית, אך גם מחוצה לה, כמו באנגליה, קנדה וישראל. עם השנים, נהייתה המקהלה פופולרית בעולם המוזיקה החסידית גם בישראל, ורבים מסרטוני השירים שלהם ביוטיוב זכו למיליוני צפיות. לפי מחקר הפופולריות השנתי של זמרי המוזיקה החסידית שביצע אתר כיכר השבת, ע"פ נתוני צפייה ביוטיוב, זכתה המקהלה פעמיים ברצף במקום השישי, בשנים ה'תשע"ט וה'תש"ף. YBC – כל המתפלל (2003) YBC II – ואהבת לרעך כמוך (2005) (YBC LIVE! (2005 YBC III – שבחי (2007) YBC IV – שמו של מלך (2009) (YBC LIVE! II (2009 (YBC LIVE! III (2010 YBC 5 – חנוכה (2010) (YBC LIVE! 4 (2011 אמן (ווקאלי) (2012) YBC 6 – מודה אני (2014) עד עולם - בני פרידמן והחבר'ה (2012) טוב (2017) Mi X6 (2019) ולשלום - פרויקט חיזוק (2021) אתר האינטרנט הרשמי של מקהלת פרחי בני הישיבות (באנגלית) מקהלת פרחי בני הישיבות, ברשת החברתית פייסבוק מקהלת פרחי בני הישיבות, ברשת החברתית אקס (טוויטר) מקהלת פרחי בני הישיבות, ברשת החברתית אינסטגרם מקהלת פרחי בני הישיבות, סרטונים בערוץ היוטיוב מקהלת פרחי בני הישיבות, באתר אפל מיוזיק (באנגלית) מקהלת פרחי בני הישיבות, באתר ספוטיפיי מקהלת פרחי בני הישיבות, באתר MusicBrainz (באנגלית) מקהלת פרחי בני הישיבות, באתר דיזר שירי מקהלת בני הישיבות, באתר mixed choirs (באנגלית) Yeshiva Boys Choir Relocates to Northern New Jersey, Jewish Linknj נתנאל לייפר, ‏ניתוח מיוחד: מי אמן המוזיקה היהודי המצליח ביותר ביוטיוב, באתר כיכר השבת, 8 בדצמבר 2018 נתנאל לייפר, ‏מי אמן המוזיקה היהודית המצליח ביותר ביוטיוב?, באתר כיכר השבת, 24 בדצמבר 2019
אמריקאנקה

אמריקאנקה הוא כינויו של מרכז המעצר לפני המשפט של הקג"ב הבלארוסי (ברוסית: СИЗО КГБ) זהו כלא לעיכוב אסירים זמניים במרכז מינסק, המופעל על ידי הקג".ב של בלארוס. הכלא משמש למעצר אנשים שנגדם מתבצעת חקירה על ידי הקג"ב, בפרט במקרים בהם מדובר באינטרסים של המדינה. ראשית הכלא כבית סוהר פנימי של המשטרה החשאית הסובייטית, הצ'קה. הוא הוקם בשנות העשרים של המאה העשרים כחלק ממכלול בניינים ששימש את הצ'קה. כינויו "אמריקאנקה" (האמריקאית) מתייחס לצורה של הכלא בתור בפנאופטיקון, שהתבסס על העיצוב של בתי כלא בארצות הברית. הבניין שימש לימים את הארגוני היורשים של הצ'קה: קומיסריון הפנים העממי והוועדה לביטחון המדינה. בשנת 1946, לאחר תום מלחמת העולם השנייה ושיקום השליטה הסובייטית בבלארוס, שופץ הבניין. בעקבות פיצוץ מחאות האופוזיציה הדמוקרטית לאחר כביכול טענות לזיופים בבחירות לנשיאות בשנת 2010, מספר קציני קד"ב הועמדו לרשימת הסנקציות של האיחוד האירופי. הסנקציות הוסרו בשנת 2016 בעקבות שיפור ביחסי בין בלארוס לאיחוד האירופי. אל"ם אלכסנדר ולדימירוביץ' אורלוב, ראש אמריקאנקה: על פי האיחוד האירופי, הוא היה אחראי באופן אישי ל"טיפול או ענישה אכזריים, לא אנושיים ומשפילים של עצורים" בשבועות והחודשים שלאחר הפיצוץ בהפגנות במינסק ב-19 בדצמבר 2010 ערב הבחירות לנשיאות 2010. הוא היה ברשימת הסנקציות של האיחוד האירופי בשנים 2011–2016 אל"ם אולג אנטולייביץ' צ'רנישוב ; על פי החשד, הוא השתתף באופן אישי בעינויים של פעילי האופוזיציה בכלא מינסק לאחר הפיצוץ בהפגנת המחאה שלאחר הבחירות ב-19 בדצמבר 2010. סגן אלוף דמיטרי ויאצ'סלבוביץ' סוחוב, איש המודיעין הנגדי הצבאי של הקד"ב שהואשם בכך שזייף ראיות והשתמש באיומים על מנת לסחוט ווידויים מפעילי האופוזיציה העצורים באמריקאנקה במינסק, לאחר הפיצוץ בהפגנת המחאה שלאחר הבחירות במינסק ב-19 בדצמבר 2010. באריס ראהולה, פעיל למען עצמאות ממערב בלארוס, בהמשך סגן נשיא המועצה של הרפובליקה הדמוקרטית של בלארוס בגלות. מעל 130 קורבנות הוצאה להורג המונית של בלארוסים בשנת 1937, כולל: יקאו בראנשטיין אנטול וולני פלאטון הלאבאץ' ואלרי מארקו אזרחים פולנים שנעצרו לאחר הפלישה הסובייטית לפולין בשנת 1939. ארנסט סאבילה. מיקאלאז' סטאקייביץ' אנדריי סאניקאו ולדימיר ניקולאייביץ' ויטאל רימאשאוסקי אלץ' מיכאלייביץ' פאבל סייביארניץ' דמיטרי דשקייביץ' אנטול לאביידז'קה נסטה פלז'אנקה נטליה רדזינה אירינה חליפ ולדיסלב באומגרטנר, מנכ"ל חברת אורלקלי מערכת הביטחון הבלארוסית טירת פישצ'לאוסקי כלא אוקרסטין Володин, Михаил (17 ביוני 2013). "Призрак в центре города, или Американская историйка" (ברוסית). Tvoya Stolitsa. נבדק ב-17 בנובמבר 2017. {{cite web}}: (עזרה) Прудникова, Ольга (28 בינואר 2011). "Досье на «американку». Как живется узникам КГБ". naviny.by. נבדק ב-17 בנובמבר 2017. {{cite web}}: (עזרה) Khalip, Iryna (10 באוגוסט 2011). "Ах, шарабан мой, «американка»!". Novaya Gazeta. Charter 97. נבדק ב-17 בנובמבר 2017. {{cite news}}: (עזרה) Поўны спіс 208 беларускіх чыноўнікаў, якім забаронены ўезд у ЕС - Nasha Niva, 11.10.2011 Council Decision 2012/642/CFSP of 15 October 2012 concerning restrictive measures against Belarus Сабіла Эрнст - slounik.org
אלפין סוג 3 קלאבמן

אלפין סוג 3 קלאבמן (באנגלית : Elfin Type 3 Clubman) היא מכונית ספורט בתצורת רודסטר מתוצרת "Elfin Sports Cars" (אנ') האוסטרלית אשר יוצרה בין השנים 2007–1998 יוצרו 70 יחידות. מכונית דו-מושבית פתוחה. מנוע קדמי. מנוע בנזין - 1.6 ליטר. מנוע טויוטה סדרה "Toyota A engine" (אנ') סוג מנוע "4A-LC". סוג הנעה : הנעה אחורית. אלפין MR5 אלפין MS8 סטרימליינר אלפין MS8 קלאבמן מדיה וקבצים בנושא אלפין סוג 3 קלאבמן בוויקישיתוף אלפין סוג 5 קלאבמן goauto.com.au/new-models/elfin/type-5-clubman/roadster/first-drive-new-elfin-type-5-eyes אלפין מכוניות ספורט shannons.com.au/library/events/ELFIN.PDF אלפין - מכוניות ספורט elfinheritage.com.au "אלפין סוג 3 קלאבמן" shannons.com.au/club/enthusiasts/rnethercote/garage/2002-elfin-type-3-clubman
וולש

ערך זה עוסק בשמות המשפחה Walsh (בעיקר),‏ Walsch ו-ווֹלְשׁ (שהוא תרגומם ודרך הגייתם על פי רוב בעברית). האם התכוונתם ל... ווֹלְשׁ (שם משפחה) (Walsh) – שם משפחה נפוץ באירלנד המתייחס ל"אלה שהגיעו מויילס" (קלטים בריטונים, ובמובנם של האירים "זָרים" או "נכרים"). ראו וֵלְשׁ למקבילה הנפוצה בסקוטלנד. אישים בשם ווֹלש (מאוית Walsh, מבוטא בדרך כלל בחולם) גבריאל וולש (ילידת 1989) – שחקנית אמריקאית ג'ו וולש (יליד 1947) – גיטריסט אמריקאי, מחלוצי הרוק המודרני ג'סיקה וולש (אנ') (ילידת 1986) – מעצבת אמריקאית דון וולש (אוקיינוגרף) (אנ') (1931–2023) – היה אוקיינוגרף אמריקאי מאט וולש (יליד 1986) – סופר ופרשן פוליטי ימני אמריקאי מאט וולש (שחיין) (יליד 1976) – שחיין אוסטרלי, אלוף ושיאן עולם מיירה וולש (ילידת 1988) – זמרת ושחקנית אמריקאית מריה אלנה וולש (1930–2011) – הייתה משוררת, סופרת, מוזיקאית, מלחינה, זמרת-יוצרת, פזמונאית ובמאית ארגנטינאית קייט וולש (ילידת 1967) – שחקנית קולנוע וטלוויזיה אמריקאית קנת וולש (יליד 1945) – שחיין עבר אמריקאי, אלוף אולימפי ושיאן עולם קרי וולש ג'נינגס (ילידת 1978) – שחקנית כדורעף חופים אמריקאית, אלופה אולימפית ואלופת עולם ראול וולש (1887–1980) – היה במאי קולנוע אמריקאי, בעל קריירה קצרה כשחקן ראינוע רודולפו וולש (1927–1977) – היה סופר ועיתונאי חוקר ארגנטינאי ממוצא אירי תומאס וולש (יליד 1992) – אתלט ניו זילנדי, אלוף העולם בהדיפת כדור ברזל אישים בשם וולש באיות שונה ניל דונלד וולש (Walsch; יליד 1943) – סופר אמריקאי וֵלש (פירושונים) – כולל מונחים הקשורים לוֵויילְס. ולס (פירושונים)
המשרד למצבי חירום של בלארוס

המשרד למצבי החירום של בלארוס (בבלארוסית: Міністэрства па надзвычайных сітуацыях) היא סוכנות ממשלתית המפקחת על שירותי חירום ומבצעי חיפוש והצלה בבלארוס. זהו המשרד העיקרי האחראי על הגנת העם הבלארוסי במהלך אסונות טבע. מבנה במשרד ממוקם ברחוב המהפכה במינסק. המשרד למצבי חירום הוקם על פי צו של הנשיא אלכסנדר לוקשנקו ב-23 בספטמבר 1994, בהשראת המשרד למצבי חירום והגנה אזרחית של רוסיה. המשרד מבצע את התפקידים הבאים: בקרה וניהול תחום המניעה והחיסול של מצבי חירום, אסונות מעשה ידי אדם והגנה אזרחית בטיחות אש, פיקוח על בטיחות התעשייה, בטיחות גרעינית וקרינה התמודדות עם השלכות אסון צ'רנוביל יצירה ושימור כח אדם בעל ניסיון רגולציה בתחום בטיחות הניווט של כלי שיט קטנים על נתיבי מים בתוככי בלארוס בראש המשרד עומד שר ממשלתי הממונה על ידי הנשיא בהמלצת ראש הממשלה ובהסכמת הממשלה. מנהלת מחוז ברסט מנהלת מחוז ויטבסק מנהלת מחוז גומל מנהלת מחוז הורדנה מנהלת מחוז מינסק מנהלת העיר מונילב מנהלת העיר מינסק FEMA, הסוכנות הפדרלית למצבי חירום של ארצות הברית פיקוד העורף, המקבילה הישראלית השירות הממלכתי למצבי חירום של אוקראינה ממשלת בלארוס המשרד למצבי חירום הכוחות המזוינים של בלארוס מדיה וקבצים בנושא המשרד למצבי חירום של בלארוס בוויקישיתוף אתר האינטרנט הרשמי של המשרד למצבי חירום של בלארוס МЧС Беларуси - יוטיוב רשמי מנהלת מחוז ברסט מנהלת מחוז ויטבסק מנהלת מחוז גומל מנהלת מחוז גרודנו מנהלת מחוז מינסק מנהלת העיר מוהילב מנהלת העיר מינסק המשרד למצבי חירום של בלארוס, ברשת החברתית אקס (טוויטר) "1990–1999 годы" (ברוסית). Министерство по чрезвычайным ситуациям. אורכב מ-המקור ב-2017-10-22. נבדק ב-2018-07-28. "Прызначэнне МНС Рэспублікі Беларусь". אורכב מ-המקור ב-2010-09-12. נבדק ב-2019-07-05. "Руководство". mchs.gov.by. אורכב מ-המקור ב-2017-07-04. נבדק ב-2017-06-30. "Министр по чрезвычайным ситуациям Республики Беларусь". mchs.gov.by. אורכב מ-המקור ב-2017-06-28. נבדק ב-2017-06-30.
למורי קוף

למורי קוף או ארכאולמורים (שם מדעי: Archaeolemuridae; מילולית: "למורים עתיקים") היא משפחה של למורים נכחדים שחיו באי מדגסקר. הם קרובים למגלדאפיס (למור הקואלה) וללמורי העצלן, וכולם היו גדולים בהרבה מקרוביהם החיים כיום. כולם נכחדו לפני 3,000 עד 1,000 שנה מהיום עקב הגעת האדם למדגסקר. למורי הקוף כוללים 2 סוגים שהגיעו לממדים של בבונים במשקל 15 עד 35 קילוגרם, והם היו כנראה שוכני קרקע הרבה יותר מהלמורים החיים. ממבנה שיניהם ומאפיינים נוספים מרמזים על קרבתם לאבות ממשפחת האינדריים. הם קרויים למורי קוף עקב מבנה ארובות העיניים הגדולות שלהם המופנה קדימה, חוטמם הקצר ומצחם הגדול שהכיל מוח גדול יחסית. ככל הנראה הם חיו בחבורות מורכבות יחסית ללמורים ודמו באורח חייהם לקופים מודרניים. ואולם למרות דמיונם לקופים הם היו ככל הנראה פעילי לילה עקב ארובות העיניים הגדולות הרגישות יותר לאור. לתזונתם הם ניזונו מעשבים וזרעים כמו הבבונים הזנובים, אך ייתכן שגיוונו גם בבעלי חיים קטנים. סוג הדרופיתקוס (Hadropithecus) מין Hadropithecus stenognathus סוג ארכאולמור (Archaeolemur) מין Archaeolemur edwardsi מין Archaeolemur majori מדיה וקבצים בנושא למורי קוף בוויקישיתוף למורי קוף, באתר האנציקלופדיה של החיים (באנגלית) למורי קוף, באתר GBIF (באנגלית)
שי מזור

שי מזור (נולד ב-14 ביוני 1993) הוא כדורגלן ישראלי המשחק בעמדת הקשר. מזור נולד וגדל במעלה אדומים והחל את הקריירה שלו במחלקת הנוער של בית"ר ירושלים. בנובמבר 2013 חתם בהפועל קטמון ירושלים מהליגה הלאומית. ב-29 בנובמבר 2013 ערך את הופעת הבכורה שלו בקבוצה בהפסד 1–3 להפועל בני לוד. בעונת הבכורה שלו רשם 24 הופעות בליגה, אך הקבוצה ירדה לליגה א'. מזור שיחק בקטמון גם בליגה א', והיה שותף לחזרה שלה לליגה הלאומית אחרי שנה. ב-6 בדצמבר 2014 הבקיע את שער הבכורה שלו בקריירה בניצחון 0–6 נגד מכבי אום אל-פחם. ב-9 באוגוסט 2016 חתם בהפועל כפר שלם בה שיחק שנתיים. ב-25 ביולי 2018 חתם בבני יהודה מליגת העל. ב-20 באוקטובר 2018 ערך את הופעת הבכורה שלו בליגת העל בתיקו 0-0 נגד הפועל תל אביב. במחזורי הסיום כבש את שער הבכורה שלו בליגת העל, בניצחון 0–2 על מכבי נתניה. ב-8 באוגוסט 2019 ערך את הופעת הבכורה במוקדמות הליגה האירופאית במשחק החוץ מול נפטצ'י באקו, שהסתיים בתוצאה 2-2. כמו כן שותף ביתר המשחקים באותו הקמפיין. בעונת 2019/2020 ערך במדי הכתומים 21 הופעות בליגת העל בהן כבש שלושה שערים ובישל שניים נוספים. בעונה זו כבש את הצמד הראשון שלו בליגת העל, בניצחון 0–5 על הפועל חדרה, במסגרת המחזור ה-28. בסיום עונת 2020/2021 ירד עם בני יהודה תל אביב לליגה הלאומית. באותה העונה רשם 29 הופעות וכבש שער אחד. ב-1 בפברואר 2022 חתם בסקציה נס ציונה ובסיום עונת 2021/2022 העפיל עם הקבוצה לליגת העל. ב-27 ביוני 2022 חתם במועדון ספורט כפר קאסם. ב-18 באוגוסט ערך הופעת בכורה, בהפסד 0–1 להפועל פתח תקווה. ב-30 בינואר 2023 חתם בהפועל כפר סבא. הפועל קטמון ליגה א': 2015/2016 בני יהודה גביע המדינה: 2018/2019 שי מזור, באתר ההתאחדות לכדורגל בישראל שי מזור, באתר Transfermarkt שי מזור, באתר Soccerway שי מזור, באתר WorldFootball.net שי מזור, באתר FootballDatabase.eu 6:0 לקטמון על פאחם, ירון דוויק: יש לנו 500 בעלי בית, באתר doublepass.sport5.co.il מכוונים למעלה: שי מזור חתם בהפועל כפר שלם, באתר doublepass.sport5.co.il שי ארצי, מתחזקת: בני יהודה החתימה את שי מזור, באתר ישראל היום, 25 ביולי 2018 ליגת העל: מכבי נתניה ירדה למקום הרביעי לאחר הפסד 2:0 לבני יהודה, באתר וואלה, 19 במאי 2019 נפטצ'י נגד בני יהודה - 2-2 - סיקור המשחק, באתר Sport5.co.il - אתר ערוץ הספורט ONE: בני יהודה - שי מזור, באתר ONE: בני יהודה - שי מזור ‏יום כתום: בני יהודה הביסה 0:5 מהדהד את הפועל חדרה, באתר ספורט1, 6 ביוני 2020 ‏שי מזור חתם במ.ס. כפר קאסם, גולן אלקסלסי חזר לרמת השרון, באתר ספורט1, 27 ביוני 2022 תומר חבז, ‏מתחזקת: הפועל כפס החתימה שני שחקני רכש, באתר ONE‏, 30 בינואר 2023
סדימנטולוגיה

סֶדִימֶנְטוֹלוֹגְיָה היא המדע העוסק בהתהוותם של סלעי משקע על ידי סדימנטציה. כמו כן, תחום זה עוסק בחקר חלקיקי המשקע השונים, ובכללם: חול, טין (סילט) וחרסית, ובחקר התהליכים השונים לשקיעתם והתלכדותם. על בסיס מסקנות שהתקבלו מתצפיות גאולוגיות מנסים סדימנטולוגים להסביר אירועים גאולוגים במהלך ההיסטוריה. בשל העובדה כי מרבית פני כדור הארץ מכוסים בסלעי משקע אשר התהוו במשך תקופות ממושכות, יכולה הסדימנטולוגיה להוות תיעוד למאורעות שונים בהיסטורית כדור הארץ ובהתפתחות החיים, עקב הימצאות מאובנים בשכבות קרקע שונות. הסדימנטולוגיה, כתחום העוסק, בין היתר, בחקר שכבות סלע, היא תחום קרוב לסטרטיגרפיה, מדע העוסק גם הוא בתחום זה. כפי שצוין לעיל, הנחת היסוד כי תהליכים בעלי משמעות סדימנטולוגית, המשפיעים על כדור הארץ היום זהים לתהליכים אשר התרחשו בימים עברו, היא הבסיס לקביעות ומסקנות שונות המתבססות על מאפיינים סדימנטולוגים, הנמצאים בסלעי משקע. למשל, על ידי השוואת מאפייני חוליות (דיונות) מודרניות לאלו שנשתמרו באבני חול קדומות יכול החוקר לשחזר את המאפיינים הגאולוגיים שהתקיימו בעבר. ישנם ארבעה סוגים עיקריים של סלעי משקע: סלעים קלאסטיים מורכבים מחלקיקי סלעים קודמים, אשר נוצרו עקב בליה או סחיפה. סיווג פנימי של סלעים מקבוצה זו מבוצע על סמך גודל החלקיקים השולט ועל סמך הרכבם. בין תת-הקבוצות ניתן למנות סלעים סיליקיקלאסטיים המורכבים בעיקר מסילקה, וכן סלעי משקע שנוצרו משברי חומר אורגני כגון פחם או פצלי שמן ונפוצים בעיקר באגנים העשירים בסלעים קלאסטיים. סלעים קרבונטיים עשירים בחומרים קרבונטיים, ולרוב סידן פחמתי (CaCO3), אשר שוקעו על ידי מגוון תהליכים אורגנים ואנאורגנים. סלעי התאדות (סלעים אוופוריטיים) הם סלעים שנוצרו לאחר שקיעת מינרלים שונים, לרוב הליט או גבס, עקב התאדות של מים מפני כדור הארץ. סלעי משקע כימיים הכוללים גם חלק מהסלעים הקרבונטיים, מקורם בשקיעת מינרלים בתוך תמיסה מימית. עליהם ניתן למנות את החלמיש ואת הג'ספיליט (Jaspillite). סלעי משקע שימשו בתקופות קדומות ועודם משמשים בתחומים שונים: השיש, למשל, שהוא סלע משקע מותמר שמקורו בסלעי אבן גיר שימש כבר בתקופות מוקדמות רכיב מרכזי באומנות וב ארכיטקטורה. בארכיטקטורה, שימשו סוגים נוספים של סלעי משקע כאבן לבנייה. דוגמאות לכך ניתן למצוא בשימוש בלווחה לצורכי קירוי ובניית גגות או השימוש באבן חול לצורכי תמיכה. קרמיקה אשר מקורה בחרסית, שימשה הן בקדרות והן לצורך יצירת לבנים. סלע גיר משמש כמקור לגיר ולצמנט המשמשים בבנייה. סלעי משקע כוללים משקעים של מתכות רבות כגון: עופרת, אבץ, כסף וכמויות גדולות של נחושת. כמו כן, ניתן למצוא במשקעים סדמנטולוגים עפרות של מתכות בעלות חשיבות כלכלית רבה כדוגמת הזהב, הטונגסטן והאורניום. בנוסף, סלעי משקע משמשות מקור לאבני חן ולמינרלים חשובים נוספים. נפט, פחם ופצלי שמן הם מקורות אנרגיה בעלי חשיבות מכרעת וכולם מצויים בסלע משקע. כמו כן, האורניום המשמש כדלק בתחנות כוח גרעיניות - סלעי משקע הם מקור עיקרי להפקתו. אקוויפרים מורכבים, רובם ככולם, מסלעי משקע מסוגים שונים המאפשרים את חלחול המים מחד ואת היקוותם מאידך. הערכות לגבי גודל אקוויפרים וכמות המים הניתנת לשאיבה מהם נעוצה במידה רבה בידע אודות הסלעים שאפשרו את היקוותם ביוצרם את האקוויפר. סדימנטולוגיה, באתר אנציקלופדיה בריטניקה (באנגלית)
יום יום עם מיה

יום יום עם מיה (באנגלית: MyaGo) היא סדרת הנפשה לילדים, אשר עוקבת בילדה שאהבתה לחיים דובקת בכל מי שסביבה. הסדרה הייתה מועמדת בשנת 2019 לפרס התסריט הטוב ביותר לסדרת פרה-סקול, בטקס פרסי האנימציה באירלנד. מיה אור היא ילדה חייכנית בעלת תחביב מיוחד - גילוי דברים חדשים. בזכות יצר ההרפתקנות שלה, היא מגלה בכל יום משהו חדש. ההנאה הגדולה של מיה, ללמוד מהתרחשויות שהיא חווה בפעם הראשונה, סוחפת בעקבותיה את כל הסובבים אותה. מיה גרה בעיר יום-יום הסואנת, יחד עם משפחתה: אמא, אבא, אחיה התינוק והכלב שלה. בכל פרק היא יוצאת לחקור משהו חדש על העולם, נתקלת באירועים מרתקים ונהנית ממגוון עשיר של הפעילויות הכיפיות שחיי היומיום יכולים להציע לה. מיה אור דור עצור שירי יחד תמי שחק יום יום עם מיה, ברשת החברתית פייסבוק "יום יום עם מיה", במסד הנתונים הקולנועיים IMDb (באנגלית) "יום יום עם מיה", במסד הנתונים הקולנועיים KinoPoisk (ברוסית) "יום יום עם מיה", במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.